[{"text_idx": "#000001", "text": "Yn M-SParc, mae gennym nod; i gyrraedd Sero Net yn ein allyrau Carbon erbyn 2030. I ddechrau'r gwaith hwn, cynhaliodd ein ti\u0302m Carbon Isel adolygiad o'n ho\u0302l troed carbon. Fel rhan o'r adolygiad hwn, awgrymwyd bod M-SParc yn gosod mwy o baneli solar, er mwyn cynyddu'r ynni cynaliadwy sy'n pweru'r adeilad. Felly dyna'n union be' 'da ni wedi'i wneud."}, {"text_idx": "#000002", "text": "Mae yna gwmni\u0308au gwych yn yr ardal leol a all ein helpu gyda\u2019n cenhadaeth. Buom yn gweithio gyda chwmni o Gaerwen, Anglesey Solar, i osod y paneli. Roedd Gareth yn deall ein cenhadaeth, ac roedd yr un mor angerddol a\u0302 ni am gyflawni ein nod. Rydym yn falch iawn o allu cadw o\u0302l troed carbon teithio i\u2019r safle yn isel wrth i ni wneud y gwaith hwn!"}, {"text_idx": "#000003", "text": "Buom hefyd yn gweithio gyda\u2019n tenantiaid ein hunain. Gweithiodd Viridian ar yr adolygiad o\u0302l troed carbon gyda ni, tra bod Scott Farley tirlunio yn edrych ar ecoleg ac amrywiaeth y safle."}, {"text_idx": "#000004", "text": "Dim ond dechrau ein cenhadaeth yw hyn. Rydym wedi lansio ein hymgyrch \u2018Diffodd y SParc\u2019 yn ddiweddar i fynd a\u0302\u2019n tenantiaid gyda ni ar y daith Sero Net hon, a byddwn yn parhau i weithio\u2019n ddiflino nes i ni gyrraedd ein nod. Os hoffech chi glywed mwy gan ein Ti\u0302m Carbon Isel, maen nhw\u2019n cynnal cyfres weminar lawn o amgylch y prosiectau maen nhw\u2019n gweithio arnyn nhw ar hyn o bryd. Gallwch weld y rhestr lawn o ddigwyddiadau yma!"}]